
A „Miénk itt a tér” TOP_PLUSZ-1.1.3-21-ZA1-2022-00010 pályázathoz kapcsolódóan, az éghajlatváltozási reziliencia vizsgálat, valamint az Integrált Területfejlesztési Stratégia (ITS) elkészítésére szóló ajánlattételi felhívásokra beérkezett pályázatok elbírálása


A Bizottság elfogadásra javasolja a Képviselő-testületnek az előterjesztés szerinti határozati javaslat 1-3. pontjait az éghajlati reziliencia vizsgálat elkészítésére vonatkozóan az alábbiak szerint:
1. a „„Miénk itt a tér” TOP_PLUSZ-1.1.3-21-ZA1-2022-00010 azonosító számú projekthez kapcsolódó éghajlati reziliencia vizsgálat elkészítése tárgyban beérkezett ZAZO TERV KFT. (8800 Nagykanizsa, Rákóczi u. 17.), Termo-Watt Kft., (8800 Nagykanizsa, Batthyány u. 26. Fszt. 4.) és Szécsényi Lajos Károly e.v., (8800 Nagykanizsa, Huszti György tér 5. fszt.7.) által benyújtott ajánlatokat érvényesnek nyilvánítja.

1. az eljárás nyerteseként Szécsényi Lajos Károly e.v.-t, (8800 Nagykanizsa, Huszti György tér 5. fszt.7.) hirdeti ki nettó 210.000, -Ft, azaz nettó kettőszáztízezer forint vállalási árral. Hozzájárul, hogy Szécsényi Lajos Károly e.v., (8800 Nagykanizsa, Huszti György tér 5.) ajánlattevővel a vállalkozási szerződés aláírásra kerüljön.

1. megállapítja, hogy a pénzügyi fedezet a 2024. évi költségvetésben a „Miénk itt a tér” TOP_PLUSZ-1.1.3-21-ZA1-2022-00010 megvalósítására elkülönített fejlesztési célú céltartalék terhére biztosított.
A Bizottság a Miénk itt a tér” TOP_PLUSZ-1.1.3-21-ZA1-2022-00010 azonosító számú projekthez kapcsolódóan az Integrált Területfejlesztési Stratégia (ITS) elkészítése tárgyában lefolytatott pályázati eljárás keretében beérkezett érvényes ajánlatok magas ajánlati árára tekintettel nem javasolja a Képviselő-testületnek elfogadásra az előterjesztés szerinti határozati javaslat 4-6. pontjait. A Bizottság javasolja a Képviselő-testület számára, hogy az (ITS) elkészítése tárgyában lefolytatott pályázati eljárást nyilvánítsa eredménytelennek és döntsön új eljárás lefolytatásáról. 

